2. sz. melléklet

**A vagyonnyilatkozat-tételre kötelezettek**

1.) Az egyes vagyonnyilatkozat-tételi kötelezettségről szóló 2007. évi CLII. tv. 3. és 4. §-a alapján vagyonnyilatkozat-tételre kötelezettek az alábbiak:

 a) a képviselők és az önkormányzati bizottságok nem képviselő tagjai,

b) többségi önkormányzati tulajdonban lévő gazdasági társaságok ügyvezetői és felügyelő bizottság tagjai,

c) önkormányzati intézmények magasabb vezetői (akik esetében az alapvető munkáltatói jogokat a képviselő-testület gyakorolja),

 d) önkormányzati alapítású közalapítványok kuratóriumainak elnökei és a kuratóriumok tagjai.

2.) Az 1.) pontban meghatározott vagyonnyilatkozatok nyilvántartását és őrzését az alábbiak szerint kell végrehajtani:

a.) a képviselők és a bizottságok nem képviselői tagjai esetében a Pénzügyi Ellenőrző és Jogi-Ügyrendi Bizottság,

 b.) a gazdasági társaságok ügyvezetői esetében a gazdasági társaság megbízottja,

 c.) az intézményvezetők tekintetében az intézmény megbízottja,

 d.) a közalapítványok tekintetében a kuratórium elnöke által megbízott személy.